**S T A T U T A S**

**DIL**

**CLUB DA TROCCAS GLION**

**1. DISPOSIZIUNS GENERALAS**

**Art. 1**

Sut il num Club da troccas Glion exista in’uniun el senn digl art. 60 e suandonts Num

dil cudisch civil Svizzer.

Il Club da troccas Glion ha sia sedia ell’ustria Canorta a Glion. Sedia

**Art. 2**

Il Club da troccas Glion ha igl intent da tgirar e da cultivar il giug da troccas e la Intent

collegialitad dils commembers.

**2. COMMEMBERS**

**Art. 3**

Il Club da troccas Glion consista ord suandonts commembers: Commembers

1. Commembers activs
2. Commembers passivs
3. Commembers d’honur

Commembers activs san dunnas ed umens, giuvens e vegls daventar che Commembers

separticipeschan alla sera da troccas. Els han il dretg da vuschar tier la radunonza activs

generala e pagan ina contribuziun annuala da 15.00 francs.

Commembers passivs pagan voluntariamein. Els astgan prender part dalla Commembers

radunonza generala, denton senza dretg da vuschar. libers

Commembers d’honur san tals daventar, che han in meret ni prestau ina buna Commembers

caussa per il club ni tals ch’ein 20 onns e dapli el club. Commembers d’honur han d’honur

ils medems dretgs sco commembers activs,ein denton libers dalla contribuziun

annuala.

**Art. 4**

La damonda d’entrada sco commember activ el Club da troccas Glion ei da far Entrada

tier il president dil club.

Entradas ein pusseivlas sils 1 da schaner. Naven da quei datum seligia il giugadur Datum

vid las statutas, duers e reglas dall’uniun. d’entrada

La radunonza generala decida davart la recepziun.

**Art. 5**

L’extrada succeda entras communicaziun a scret al president dil Club da troccas Extrada

Glion. In commember activ sa mo extrar sch’el ha adempliu tuttas obligaziuns.

Commembers, ils quals che donnegieschan e setegnan buca vid las reglas da giug, Exclusiuns

che han negin interess e vegnan buca suenter allas obligaziuns finanzialas e

statutaras, san vegnir sclaus sin proposta dalla suprastonza entras decisiun dalla

pluralitad dalla radunonza generala.

Entras l’extrada ni ina ev. exclusiun d’in commember piarda quel tuts dretgs visavi

il club e sia facultad.

**3. ORGANISAZIUN**

**Art. 6**

Ils organs dil Club da troccas Glion ein: Organs

1. La radunonza generala
2. La suprastonza cun assessur
3. **Radunonza generala**

**Art. 7**

La radunonza generala sco organ dil club ha liug ina gada per onn e quei per regla Convocaziun

il meins schaner ell’ustria Canorta.

Ils commembers ein d’envidar silmeins 20 dis avon la radunonza cun indicar el

medem temps la gliesta da tractandas.

**Art. 8**

La radunonza generala elegia: Incumbensa e

* Il president / cassier cumpetenza
* Il vicepresident
* Igl actuar
* Igl assessur

Ina perioda d’uffeci cuozza mintgamai 2 onns, la suprastonza sco era tuts ulteriurs

funcziunaris san denton vegnir reelegi tier la radunonza generala.

Ella concluda davart:

* L’approbaziun dils protocols e dil quen annual
* La discargada dalla suprastonza
* Revisiuns dallas statutas
* La fixaziun dallas contribuziuns
* Recepziun ed exclusiun da commembers
* La nomina da commembers d’honur
* Decisiuns ch’ein d’impurtonza per l’exista dil club, aschilunsch che quels

ein buca surschai expressivamein ad in auter organ dil club.

**Art. 9**

Scadin commember activ e d‘honur ha ina vusch. La radunonza da commembers Conclus

ei cumpetenta da concluder senza risguard sin il diember dils commembers

presents sin dretg da votar.

Ei vegn vuschau en votaziun aviarta, nun che ¼ dils votants presents pretendan

scrutini. En cass da scrutini vegnan cedels nunvaleivels ni vits buca risguardai.

Cun resalva d’aliena 5 vegnan conclus davart fatschenta pri cun la maioritad da

quels che voteschan. Il president fa part dalla votaziun. En cass da paritad dat el

la vusch da tagl.

Conclus davart revisiuns dils statuts basegnan ina maioritad da dus tiarz da quels

che voteschan valeivlamein.

Tier elecziuns decida la maioritad relativa. En cass da paritad dallas vuschs

decidan las elecziuns la sort.

1. **Suprastonza**

**Art. 10**

La suprastonza consista ord 3 commembers. Quels san parter si las lavurs sco els Cumposiziun

vulan. Actualmein sco suonda:

* President / Cassier (60.00 francs pèr spesas en 1 onn)
* Vicepresident (20.00 francs pèr spesas en 1 onn, reveda il quen)
* Actuar (20.00 francs pèr spesas en 1 onn, reveda il quen)
* 1 Assesur (Senza dretg da vusch tier las radunonzas da suprastonza)

La suprastonza exequescha ils conclus e liquidescha las fatschentas dil club.

La suprastonza ha il dretg da disponer sur maximal 500.00 francs per onn.

Il president dil club suttascriva collectivamein cun in secund suprastont el num dil club.

**4. FINANZAS**

**Art. 12**

La cassa dil club vegn spisgiada entras: Entradas

* Pagamens dallas seras da giug

Mintga giugadur che separtizipescha alla cassa paga pauschalmein frs. 3.-

pèr l’entira sera.

* Contribuziuns annualas dils commembers
* Contribuziuns e donnaziuns voluntarias.
* Entradas tier producziuns.
* Pèr saver prender part alla tscheina duess mintga giugadur esser presents

e pagar 25 gadas ils frs. 3.- il gliendisdis ed era la contribuziun annuala.

**Art. 13**

Tgei che sa vegnir realisau cun ils daners dil club concluda la radunonza generala Expensas

cun dus tiarz da tuts commembers activs. Commembers activs che vulan ni san

buca far part d’in’occurenza ni d’in viadi, han negin dretg sin danners ni facultad.

**5. DETERMINAZIUNS FINALAS**

**Art. 14**

La dissolaziun dil Club da troccas Glion sa mo vegnir concludida dalla radunonza Dissolaziun

generala, sch’ei ha meins che 4 giugadurs ch’ein commembers activs. Ina ev.

facultad resta pèr in onn els mauns dalla davosa suprastonza en uffeci. En cass

che negin’uniun cun il medem intent (troccas) vegnan eneifer in onn, vegn la

facultad surdada alla ARGO, Glion.

**Art. 15**

Las cheu presentadas statutas ein vegnidas scretas ed approbadas tier la radunonza Approbaziun

da fundaziun dils 29 da december 2014. Ellas ein vegnidas surluvradas ed appro-

badas daniev tier la radunonza generala dils 23 da schaner 2020. Ellas van en vigur

ils 1 da fevrer 2020.

7130 Glion, ils 1 da fevrer 2020

Il president /actuar Andreas Casanova

Il vice-president: Norbert Carigiet

Igl actuar: Fritz Schwörer